મંત્રી, ડોક્ટર અને શિક્ષક ભયથી કે લાલચથી ખોટી વાત કરે, સાચી સલાહ ન આપે તો અનુક્રમે રાજ્ય, શરીર અને ધર્મનો નાશ થાય છે. અહીં ક્ષણભર માટે ગુરુની ભૂમિકામાં સાહિત્યસર્જકને મુકીએ તોપણ આ વાત કેટલી સચોટ લાગે છે! યુરોપિયન સાહિત્યમાં વિસમી સદીમાં થયેલ આર્થર મિલર, ટી.એસ. એલિયટ, હેરોલ્ડ પિન્ટર, સેમ્યુઅલ બેકેટ વગેરે અનેક શબ્દસાધકોએ જે તે સરકારની યુદ્ધખોર નીતિઓ, ભ્રષ્ટાચાર, મુલ્યોનો હ્રાસ, યાંત્રિકતા જેવી બદીઓ સામે બુલંદ અવાજે વિરોધ નોંધાવ્યો હતો.